Sveiki,

Dėkoju už jūsų laišką. Šiuo metu dirbu įmonėje „Axis Technologies“, konstruoju biokuro elektrinių ir katilinių įrangą. Jūsų atsiųstas darbo pasiūlymas skamba tikrai įdomiai, dirbti tarptautinėje įmonėje būtų maloni patirtis. Nepaisant to, man tikrai didelis iššūkis būtų pereiti nuo 120 t/h našumo grandiklinių transporterių, besisukančių hardoxinių sraigtų ir pneumatinių sklendžių prie alaus pilstymo įrangos. Mažai esu susidūręs su plastiko liejiniais bei nerūdijančio plieno apdirbimu, tačiau visada norėjau pereiti prie smulkesnės įrangos ir taip dar labiau praplėsti savo inžinerines žinias.

Kalbant apie darbo keitimą, jau kuris laikas apie tai mąstau, nes dabartinėje įmonėje jaučiu per didelį nestabilumą, tačiau, kad ir kaip bebūtų, turiu paminėti, jog laukiu šeimos pagausėjimo gegužę. Manau suprantate, kad šiuo laikotarpiu atlygis man taip pat yra itin svarbus, todėl norėčiau išlaikyti esamą – 1300 eur į rankas.

Daugiau apie mano patirtį ir kaip galėčiau prisidėti prie įmonės veiklos, norėčiau papasakoti susitikimo metu, todėl labai laukčiau laiško ar skambučio su jums patogiu laiku susitikimui.

Ačiū už man skirtą laiką.